אלישה סודרברג

אלישה מרגריטה סודרברג (באנגלית: Alicia Margarita Soderberg; נולדה ב-1977) היא אסטרונומית ואסטרופיזיקאית העוסקת בחקר סופרנובות – מוות קטסטרופי של כוכבים. בעזרת תצלומי לוויין וטלסקופים סודרברג חוקרת את טבעם ההרסני של סופרנובות ותפקידן ביקום. היא האדם הראשון בהיסטוריה המתועדת שגילה וחזה בסופרנובה בעת פיצוצה. כלת פרס אנני ג'אמפ קאנון לאסטרונומיה (Annie Jump Cannon Prize) של (American Astronomical Society) לשנת 2009 על "הגילוי שלה של פיזיקת התפרצות קרינת גמא, סופרנובות והקשר בניהם".<ref name=":0"></ref><ref name=":1"></ref>

== קורות חיים ==
אלישה מרגריתה סודרברג נולדה בשנת 1977 במסצ'וסטס שבארצות הברית. היא גדלה בקייפ קוד במסצ'וסטס והתעניינה במדע עוד בשנותיה בבית הספר. כשעוד הייתה בתיכון, סודרברג רצתה לעסוק במדעים סביבתיים ואף בילתה קיצים מימיה בתיכון בחקר השפעת זיהום מים על בריכות מים מלוחים במכון האוקייונוגרפי בוודס הול.<ref name=":0" /><ref name=":2"></ref>

ההתעניינות של סודרברג באסטרונומיה החלה רק כשהייתה סטודנטית לתואר ראשון ב. לאחר שהייתה בקורס אסטרונומיה במהלך לימודיה היא הבינה שזה בדיוק מה שהיא רוצה לעשות.<ref name=":0" /><ref name=":2" /> לאחר שגמרה תואר ראשון בפיזיקה ומתמטיקה בשנת 2000, עברה סודרברג לאוניברסיטת קיימברידג', שם עשתה תואר שני (מוסמכת אוניברסיטה) במתמטיקה יישומית דרך קרן אחווה לאומית לחקר מדעי לתואר שני ( National Science Foundation Graduate Research Fellowship). את התואר השלימה ב שבאוניברסיטה, שם עשתה קורס מאסטר במתמטיקה (Part III of the Math Tripos). בשנת 2007 קיבלה סודרברג תואר שלישי – דוקטורט – באסטרופיזיקה מהמכון הטכנולוגי של קליפורניה. את התואר קיבלה על הספר שכתבה כעבודת התזה שלה: "The Many Facets of Cosmic Explosions". הספר עצמו עוסק בקרינת גמא, הבזקי גלי רדיו מסוימים, סופרנובות והקשר בין כל השלושה. היועץ המחקרי שלה היה .<ref name=":0" /><ref name=":3"></ref><ref></ref>

לאחר שהשלימה את הדוקטורט, סודרברג הייתה פוסט-דוקטורנטית חברה בטלסקופ החלל האבל של נאס"א באוניברסיטת פרינסטון. בהמשך, בשנת 2010 היא הצטרפה לאוניברסיטת הרווארד בתור מרצה בכירה (Assistant Professor) בפקולטה לאסטרונומיה. כמו כן, היא גם ראש קבוצה לחקר סופרנובות באוניברסיטה ומלמדת סטודנטים לתואר ראשון אסטרונומיה תצפיתית (Observational Astronomy) ו (Stellar Physics). בנוסף, היא משמשת כיועצת מחקרית.<ref name=":0" /><ref name=":3" />

== פעילות מחקרית ==
אלישה סודרברג עוסקת באסטרונומיה בחקר סופרנובות. במחקרה, סודרברג נעזרת במידע אסטרונומי מטלסקופים ומלוויינים במטרה לחקור את טבען של הסופרנובות ותפקידן ביקום. במחקרה באסטרונומיה היא משתמשת גם בפיזיקה ומנסה להבין מה מגיע לפני סופרנובות ואיך הן בעצם מתרחשות. היא חוקרת ומשלבת רמזים באורכי גלים אלקטרומגנטיים שונים, מרדיו ועד גמא, בעקבות מידע על מות כוכבים ועל עושר האלמנטים שהם נותנים ליקום בהתפוצצותם.<ref name=":0" /><ref name=":2" /><ref name=":4"></ref><ref></ref>

תגליתה הידועה ביותר של סודרברג עד היום היא תיעוד של סופרנובה בעת התרחשותה. סודרברג הייתה האדם הראשון שהצליח לתעד את המאורע, וזאת מהסיבה הבאה: בהתרחשות סופרנובה, לוקח זמן עד שניתן לראות את הסופרנובה עצמה באור הנראה. בהתפוצצות עצמה, קודם כל משתחררת התפרצות קרני רנטגן, דבר שתצפיתה של סודרברג ברנטגן הוכיחה, ורק לאחר זמן מה מגיעות קרניים בטווח הנראה. מסיבה זו, לרוב מאתרים סופרנובות שבועות לאחר התרחשות הפיצוץ.<ref name=":2" /><ref name=":4" />

בשנת 2008, סודרברג צפתה בסופרנובה בתמונות שצילם הלוויין סוויפט (Swif) של נאס"א בשביל לחקור את דעיכת שאריות הסופרנובה. בתמונה, שצולמה ברנטגן, סודרברג זיהתה שמדובר בשתי סופרנובות, לא אחת, ויידעה את שאר הקהילה האסטרונומית בעולם. בזכות גילוי זה, עכשיו ידוע איך נראית תמונת רנטגן של סופרנובה, דבר שיעזור באיתור סופרנובות נוספות ובפיתוח אמצעים טכנולוגיים מתקדמים יותר למטרה זו. בנוסף, הגילוי הוכיח את התיאוריה כי בתחילת סופרנובה יש התפרצות גלי רנטגן. התיאוריה הייתה ידועה, אך לא הוכחה לפני כן.<ref name=":2" /><ref></ref>

== פרסים ותארים ==
* 2008 – פרס דורותי קילאם (Dorothy Killam Prize)
* 2009 – פרס אנני ג'אמפ קאנון לאסטרונומיה<ref name=":1" />
* 2011 – עמיתת פקארד במדע והנדסה (Packard Fellowships for Science and Engineering)<ref></ref>
* 2012 – עמיתת אלפרד פ. סלואן (Alfred P. Sloan Foundation) בפיזיקה<ref></ref>
* 2013 – פרס המדענים הצעירים בפיזיקה טהורה ויישומית של האיחוד הבין לאומי (International Union of Pure and Applied Physics Young Scientist Prize)

==קישורים חיצוניים==

== הערות שוליים ==

קטגוריה:זוכות פרס אנני ג'אמפ קאנון
קטגוריה:סגל אוניברסיטת הרווארד
קטגוריה:אסטרונומיות אמריקאיות
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בעלי תואר דוקטור מהמכון הטכנולוגי של קליפורניה
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו ב-1977
קטגוריה:אמריקאים שנולדו ב-1977